Širdis (miestas)
Širdis (angl. Shirdi, marath. शिर्डी  = Śirḍī) – miestas vakarų Indijoje, Maharaštros valstijos šiaurėje, 83 km į šiaurę nuo Ahmadnagaro, 296 km į šiaurės rytus nuo Mumbajaus. Geras susisiekimas autobusais su valstijos miestais (Ahmadnagaras, Mumbajus, Puna, Thanė, Našikas, Aklujas, Dulė), yra geležinkelis (Čenajus, Mumbajus, Visakhapatnamas, Maisoras), oro uostas (pastatytas 2017 m.). Turi 36 tūkst. gyventojų (2011), iš kurių raštingi 70%. Populiaraus XIX a. pabaigos šventojo Sai Babos gimtinė, dar vadinama Sai kraštu.